CELEX: 32021R1951
Language: el
Date: 2021-11-10 00:00:00
Title: Κατ’ εξουσιοδότηση κανονισμός (ΕΕ) 2021/1951 της Επιτροπής της 10ης Νοεμβρίου 2021 για την τροποποίηση της οδηγίας 2014/23/ΕΕ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια για τις παραχωρήσεις (Κείμενο που παρουσιάζει ενδιαφέρον για τον ΕΟΧ)

11.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 398/21
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1951 ΤΗΣ ΕΠΙΤΡΟΠΗΣ
         της 10ης Νοεμβρίου 2021
         για την τροποποίηση της οδηγίας 2014/23/ΕΕ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια για τις παραχωρήσεις
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης (1), και ιδίως το άρθρο 9 παράγραφος 4 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Με την απόφαση 2014/115/ΕΕ (2), το Συμβούλιο ενέκρινε το πρωτόκολλο τροποποίησης της συμφωνίας σχετικά με τις δημόσιες συμβάσεις (3) που συνήφθη στο πλαίσιο του Παγκόσμιου Οργανισμού Εμπορίου. Η τροποποιημένη συμφωνία σχετικά με τις δημόσιες συμβάσεις (στο εξής: συμφωνία) αποτελεί πολυμερές μέσο και στόχος της είναι το αμοιβαίο άνοιγμα των αγορών δημοσίων συμβάσεων μεταξύ των μερών της. Η συμφωνία εφαρμόζεται σε οιαδήποτε σύμβαση δημοσίων προμηθειών η αξία της οποίας φθάνει ή υπερβαίνει τα ποσά (στο εξής: κατώτατα όρια) που ορίζονται σ’ αυτήν και εκφράζονται ως ειδικά τραβηκτικά δικαιώματα.
                  
               
                     (2)
                  
                  
                     Ένας από τους στόχους της οδηγίας 2014/23/ΕΕ είναι να επιτρέψει στους αναθέτοντες φορείς και στις αναθέτουσες αρχές που εφαρμόζουν την εν λόγω οδηγία να συμμορφώνονται συγχρόνως και με τις υποχρεώσεις που ορίζονται στη συμφωνία. Προκειμένου να εξασφαλιστεί ότι το κατώτατο όριο για τις παραχωρήσεις που καθορίζεται στο άρθρο 8 παράγραφος 1 της οδηγίας 2014/23/ΕΕ αντιστοιχεί στο κατώτατο όριο για τις παραχωρήσεις που καθορίζεται στη συμφωνία, είναι αναγκαίο να αναθεωρηθεί το κατώτατο όριο που ορίζεται στην προαναφερθείσα οδηγία.
                  
               
                     (3)
                  
                  
                     Σύμφωνα με το άρθρο 9 παράγραφος 1 της οδηγίας 2014/23/ΕΕ κάθε δύο έτη η Επιτροπή αναθεωρεί τα κατώτατα όρια με ισχύ από την 1η Ιανουαρίου. Κατά συνέπεια, τα κατώτατα όρια για τα έτη 2022-2023 θα πρέπει να αρχίσουν να ισχύουν από την 1η Ιανουαρίου 2022.
                  
               
                     (4)
                  
                  
                     Επομένως, θα πρέπει να τροποποιηθεί αναλόγως η οδηγία 2014/23/ΕΕ,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 8 παράγραφος 1 της οδηγίας 2014/23/ΕΕ το ποσό «5 350 000 EUR» αντικαθίσταται από το ποσό «5 382 000 EUR».
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 94 της 28.3.2014, σ. 1.
         
            (2)  Απόφαση 2014/115/ΕΕ του Συμβουλίου, της 2ας Δεκεμβρίου 2013, σχετικά με τη σύναψη του πρωτοκόλλου τροποποίησης της συμφωνίας για τις δημόσιες συμβάσεις (ΕΕ L 68 της 7.3.2014, σ. 1).
         
            (3)  ΕΕ L 68 της 7.3.2014, σ. 2.